Hvis Københavns Kommune kunne nedbringe sygefraværet på de kommunale plejehjem og hjemmeplejercentre er potentialet stort. For det første vil de ældre opleve en kvalitetsforbedring som følge af færre vikarer og øget stabilitet i plejen. For det andet vil det medføre en betydelig økonomisk gevinst. Reduceres sygefraværet på alle plejecentre og hjemmeplejecentre til gennemsnittet for de 5 bedste i kommunen, vil Københavns Kommune årligt kunne høste en gevinst på godt 45 mio. kr., svarende til lønnen for ca. 107 ekstra SOSU-assistenter. Endeligt kan et fokus på dette område skabe et bedre arbejdsmiljø for plejepersonalet.

Læs mere: ”Københavns plejepersonales fravær koster millioner” , CEPOS-notat 5. maj 2017, Mia Amalie Holstein